هيكاتاوى الاولى

هيكاتاوى الاولى - Hekatawy I -، اسمها الاصلى تمارا ل. سويدا - Tamara L. Siuda - ( اتولدت 1969 19 يوليه ). احيت الدين المصرى القديم و انشأت نظام العبادات المعرف بإسم الكيميه الارتودكسيه و هى نيسوت ( رئيسة ) الطايفه الكيميه فى الوقت الحالى.

اتخرجت من كلية مونديلين Mundelein College سنة 1991 فى ايلينوى ، امريكا ، سنة 1991 و كملت دراستها فى المصرولوجيا فى جامعة شيكاغو و اخدت شهاده فى المصرولوجيا سنة 2000. و بعدين خلصت تعليمها فى الدراسات القبطيه فى جامعة ماكوارى الاستراليه.

اتعرضت تمارا سويدا لتجربه روحانيه وقالت ان الالهه المصريه طلبوا منها إحياء الدين المصرى القديم فاتعمقت فى دراسة الدين المصرى القديم و ابتدت تتعبد بطقوسه هى و اصحابها. و قدرت المجموعه انها تاخد اعتراف من السلطات بمعبد الدين الجديد-القديم اللى اتسمى " بيت نيتجير House of Netjer " ، و فى سنة 1999 اعترفت السلطات قانونى بالدين الكيمى الارتودكسى.

فى سنة 1996 سافرت تمارا سويدا مصر و اتعملت ليها طقوس التتويج بالطريقه المصريه و بقت نيسوت ( رئيسه ) على الطايفه الكيميه و اتلقبت بـ " هيكاتاوى الاولى " ، و بقت بتعتبر حاملة الروح المقدسه على نسق عنصر من عناصر حورس بيتسمى " الكا الملكى ". فى الاطار ده هيكاتاوى الاولى هى الزعيمه الروحيه لأتباع الكيميه الارتودكسيه ، اللى ساعات بيسموها " حمت Hemet " و معناها " خدام " او " صاحبة الجلاله ". هيكاتاوى الاولى رأست وفد الكيميين فى مؤتمر حوار الاديان.

تصنيف:مؤسسين ديانات
تصنيف:كيميه ارتودكسيه
تصنيف:مواليد 1969